Noul premier francez și-a anunțat prioritățile. Printre acestea, stoparea creșterii datoriei. Proteste după numirea lui în funcție
Noul prim-ministru francez, Michel Barnier, a promis vineri că va lucra independent de președintele Emmanuel Macron, dar că va apăra unele dintre politicile cheie ale acestuia. În primul său interviu ca șef al guvernului, Barnier a anunțat printre prioritățile sale „controlul fluxurilor migratorii cu măsuri concrete”, revalorizarea muncii și stoparea creșterii datoriilor Franței.